ai4bharat/Pralekha huggingface dataset:
وزارت دفاع
اسمارٹ اینٹی ایئر فیلڈ ویپن کی پرواز کا کامیاب تجربہ
نئی دہلی، 22/جنوری 2021 ۔ ڈی آر ڈی او نے ایک اور سنگ میل طے کرتے ہوئے اندرون ملک بنے اسمارٹ اینٹی – ایئرفیلڈ ویپن  کا کل یعنی 21 جنوری 2021 کو اوڈیشہ کے ساحل سے دور کامیاب کیپٹیو اینڈ ریلیز آزمائشی پرواز کا تجربہ کیا۔ یہ تجربہ ہندوستان ایروناٹکس لمیٹڈ  کے ہاک-1 طیارے کے ذریعے کیا گیا۔
اس اسمارٹ ویپن کا ایچ اے ایل میں تیار کردہ بھارتی ہاک- ایم کے 132 طیارے سے کامیاب تجربہ کیا گیا۔ ڈی آر ڈی او کے ذریعے اب تک کئے گئے کامیاب تجربات کی سیریز میں ایس اے اے ڈبلیو کا یہ 9واں تجربہ تھا۔ یہ ایک ٹیکسٹ بک تجربہ تھا، جس نے اپنے سبھی اہداف حاصل کئے۔ بالاسور میں واقع انٹرم ٹیسٹ رینج  پر نصب ٹیلیمیٹری اور ٹریکنگ نظام نے اس مشن کے سبھی مناظر کو کیمرے میں قید کیا۔
اسمارٹ اینٹی ایئرفیلڈ ویپن کا ڈیزائن اور ڈیولپمنٹ ڈی آر ڈی او کے حیدرآباد میں واقع ریسرچ سینٹر عمارت  کے ذریعے دیسی طریقے پر کیا گیا ہے۔ یہ 125 کلوگرام وزن کے زمرے والے اسمارٹ ویپن ہےجو کہ زمین پر دشمن کے ایئرفیلڈ اثاثہ جات جیسے راڈار، بنکرس، ٹیکسی ٹرک اور ہوائی پٹی کو 100 کلومیٹر کی دوری سے نشانہ بناسکتا ہے۔ اس کا اعلیٰ درستگی والا گائیڈیڈ بم بھی اس زمرے کے دیگر اسلحہ نظامات کے مقابلے میں کم وزن کا ہے۔ اس اسلحے کا اس سے پہلے بھی جگوار طیارے کے ذریعے کامیاب تجربہ کیا جاچکا ہے۔
ڈی آر ڈی او کے چیئرمین اور ڈی ڈی آر اینڈ ڈی کے سکریٹری ڈاکٹر جی ستیش ریڈی نے اس کامیاب تجربے میں شامل ٹیم کو ان کی کامیابی پر مبارکباد دی۔
خواتین اور بچوں کی ترقیات کی وزارت
این سی ڈبلیو نے آئی آئی ایم کوزی کوڈ کے تعاون سے خواتین کے لیے دو لسانی انٹرپرینیورشپ پروگرام کی پیش کش کی
قومی خواتین کمیشن نے انڈین انسٹی ٹیوٹ آف مینجمنٹ، کوزی کوڈ کے سینٹر آف ایکسی لینس فار سوشل انوویشن  کے ساتھ مل کر ان خواتین کاروباریوں کو پیشہ ورانہ تربیت دینے کی پیشکش کی ہے جو اپنا کاروباری کیریئر شروع کرنا چاہتی ہیں۔ علاوہ ازیں اپنا کاروبار بڑھانے کی خواہشمند خواتین کے لیے رہنمائی کا پروگرام کی بھی پیش کش کی ہے۔
خواتین کاروباریوں میں کاروباری صلاحیتوں کو مضبوط بنانے اور ان کے فروغ کے لیے کمیشن کی کوششوں کے ایک حصے کے طور پر، اس نےخواتین کاروباریوں کو اپنے کاروباری منصوبوں کو بڑھانے اور برقرار رکھنے کے لیے ضروری علم اور مہارتوں تک رسائی فراہم کرنے کے لیے ایک آن لائن تربیتی پروگرام تیار کیا ہے۔
خواہشمند خواتین کاروباری اپنے موجودہ کیریئر اور مہارت کے مطابق دو پروگرام: کاروباری میدان میں داخل ہونے کے خواہشمند افراد کے لیے ’فاؤنڈیشن پروگرام ان انٹرپرینیورشپ‘ اور اپنے کاروبار کو بڑھانے کے لیے’ایڈوانسڈ پروگرام ان انٹرپرینیورشپ‘ میں سے کسی ایک کا انتخاب کر سکتی ہیں۔ چار ماہ کے ان پروگراموں میں مختلف موضوعات کے ماہرین کے لیکچر، مباحثے، انٹرپرینیورشپ مذاکرات اور ماہرین کی رہنمائی شامل ہوگی۔
قومی خواتین کمیشن کی چیئرپرسن محترمہ ریکھا شرما نے کہا کہ کمیشن نے ہمیشہ زندگی کے تمام شعبوں میں خواتین کے لیے مساوی مواقع کو یقینی بنانے کی کوشش کی ہے۔ محترمہ شرما نے کہا ’’چونکہ معاشی آزادی خواتین کو بااختیار بنانے میں ایک اہم عنصر ہے، کمیشن خواتین کو اپنے کاروبار کو بڑھانے اور برقرار رکھنے کے لیے ضروری علم اور ہنر تک رسائی فراہم کرنے کی کوشش کرتی ہے۔ ہمارا مقصد خواتین کو پائیدار کاروبار شروع کرنے اوراسے چلانے نیز معاشرے میں اپنی خدمات پیش کرنے کے لیے درکار مہارتوں اور نقطہ نظر کو فروغ دینے میں مدد کرنا ہے۔
فاؤنڈیشن پروگرام کا مقصد کاروبار کی شناخت اور تعمیر کے لیے درکار کاروباری مہارتوں کے ساتھ ساتھ انٹرپرائز کو کامیابی سے چلانے کے لیے انتظامی صلاحیتوں کو فروغ دینا ہے۔ ایڈوانسڈ پروگرام کے شرکاء اپنے کاروباری ماڈل کو بہتر بنانا، اپنی منڈیوں کو وسعت دینا، فنڈنگ تک رسائی حاصل کرنا اور اپنی مصنوعات اور خدمات کو متنوع بنانا سیکھیں گے۔
فاؤنڈیشن پروگرام 60 گھنٹے سیکھنے پر مشتمل ہو گا، جس میں 40 گھنٹے کےموضوعاتی سیشن اور 20 گھنٹے رہنمائی اور سوال و جواب شامل ہیں، جبکہ ایڈوانسڈ پروگرام 60 گھنٹے سیکھنے پر مشتمل ہو گا، جس میں 20 گھنٹے موضوعاتی سیشن اور 40 گھنٹے رہنمائی اور سوال و جواب کے لیے وقف ہوں گے۔ تربیت اور کورسز انگریزی اور ملیالم میں پیش کیے جائیں گے۔ پروگرام میں حصہ لینے میں دلچسپی رکھنے والی خواتین 16 اگست 2022 تک مائی گوو پورٹل https://innovateindia.mygov.in/entrepreneurship-program-for-women/ پر آن لائن رجسٹریشن کر سکتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8925
(Visitor Counter : 64
کابینہ
کابینہ نے پی ایم جی کے وائی / آتم نربھر بھارت کے تحت جون سے لیکر اگست 2020 تک کی تین مہینے کی مدت کیلئے ای پی ایف تعاون کو بڑھا کر 24فیصد کرنے کی تجویز کو منظوری دی
وزیراعظم جناب نریندر مودی کی صدارت میں مرکزی کابینہ نے کووڈ-19 وبا کے تناظر میں پردھان منتری غریب کلیان یوجنا کے تحت حکومت کے ذریعے اعلان کردہ پیکیج کے ایک حصے کے طور پر جون سے لیکر اگست 2020 تک کی 3 مہینے کی مدت کیلئے بڑھا کر امپلائیز پروویڈنٹ فنڈکے تحت ملازمین کے 12فیصد اور آجر کمپنیوں کے 12فیصد، کُل 24فیصدکرنے کی تجویز کو منظوری دی۔
یہ منظوری 15 اپریل 2020 کو منظور شدہ مارچ سے مئی تک کے تنخواہ مہینوں کی موجودہ اسکیم کے مستزاد ہے۔ کُل مجوزہ اخراجات 4860 کروڑ روپئے ہے۔ اس سے 3.67 لاکھ اسٹیبلشمنٹ کے 72 لاکھ سے زائد ملازمین کو فائدہ حاصل ہوگا۔
اہم خصوصیات:
اس تجویز کی اہم خصوصیات درج ذیل ہیں:
- جون، جولائی اور اگست 2020 کے تنخواہ مہینوں کیلئے یہ اسکیم 100 ملازمین والے سبھی اسٹیبلشمنٹ نیز 15000 روپئے ماہانہ تنخواہ سے کم کمانے والے ایسے سبھی ملازمین کے 90فیصد تک کا احاطہ کرے گی۔
- 3.67 لاکھ کمپنیوں /اداروں میں کام کرنے والے تقریباً 72.22 لاکھ ملازمین کو فائدہ حاصل ہوگا اور ممکنہ روکاوٹوں کے باوجود ان کی تنخواہ جاری رہے گی۔
- حکومت اس مقصد کیلئے مالی برس 21-2020 میں 4800 کروڑ روپئے کا بجٹ تعاون دستیاب کرائے گی۔
- پردھان منتری روزگار پروتساہن یوجنا  کے تحت جون سے اگست 2020 کے مہینوں کیلئے 12فیصد آجر کمپنیوں کے تعاون کے حقدار مستفیدین کو اس سے الگ رکھا جائے گا تاکہ اوور لیپنگ نہ ہو۔
- لاک ڈاؤن کی طویل مدت کے سبب محسوس کیاگیا کہ جب تاجر/کاروباری کام پر لوٹ رہے ہیں تو انہیں مالی بحران کا سامنا کرنا پڑرہا ہے، اس لئے وزیرخزانہ نے آتم نربھر بھارت کے ایک حصے کے طور پر 13مئی 2020 کو اعلان کیا کہ تجارت ا ور مزدوروں کیلئے ای پی ایف تعاون مزید تین مہینے یعنی جون، جولائی اور اگست 2020 تک بڑھا دی جائے۔
کم اجرت پانے والے مزدوروں کے سامنے آنے والی مشکلات کو کم کرنے کیلئے حکومت کے ذریعے وقتاً فوقتاً اٹھائے جانے والے اقدامات کو اسٹیک ہولڈروں کے ذریعے ا چھی طرح قبول کیاجاتا ہے۔
-----------------------
م ن۔م ع۔ ع ن
U NO: 3792
(
وزیراعظم کا دفتر
ملک بھر کے آشا نمائندگان نے وزیر اعظم سے ملاقات کی
نئی دہلی، 20/ستمبر۔ ملک بھر کے آشا نمائندگان کے ایک 90 رکنی گروپ نے آج وزیراعظم جناب نریندر مودی سے ملاقات کی اور ترغیبات میں اضافے اور بیمہ کی سہولت کے حالیہ اعلان پر اظہار مسرت کرتے ہوئے ان کا شکریہ ادا کیا۔
اس موقع پر وزیراعظم نے حال ہی میں ویڈیو کانفرنس کے ذریعے ملک بھر کے آشا اور آنگن باڑی ملازمین سے گفتگو کا ذکر کرتے ہوئے آشا نمائندگان کے تجربات اور ذاتی دلچسپی کی ستائش کی۔ انھوں نے کہا کہ اس سے ملک کے ان گنت افراد کو حوصلہ ملے گا۔ آج سرگرم آشا کارکنان بروقت اقدام کے ذریعے ماؤں اور بچوں کی اموات روکنے کا وسیلہ بنے ہیں۔
وزیر اعظم نے اس موقع پر آشا ملازمین کی ہنرمندی ، نیک نیتی اور لگن کی ستائش کرتے ہوئے بتایا کہ بل اور ملندا گیٹس نے بھی کالا آزار جیسے موذی امراض کی روک تھام اور بچاؤ کے لئے آشا کی کارکنان اور عملے کی تعریف کی ہے۔
وزیر اعظم نے دیگر سرکاری ایجنسیوں کے ساتھ مل کر کام کرکے اپنے گاؤں کے معیار زندگی میں بہتری پیدا کرنے کے لئے ان آشا ملازمین کی ہمت افزائی کی۔ اس موقع پر انھوں نے کہا کہ سرکار کی تمام اسکیموں اور اقدامات کا مقصد غریبی سے مقابلے کے لئے غریبوں کو بااختیار بنانا ہے۔
اس موقع پر مرکزی وزیر صحت و خاندانی بہبود جناب جے پی نڈا بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔
(UN-4878
وزارتِ تعلیم
نائب صدر جمہوریہ ہند جناب ایم وینکیا نائیڈو 21 جنوری کو نیلور میں کلاسیکی تیلگو زبان میں مطالعات سے متعلق عمدگی کے نئے مرکز کا افتتاح کریں گے
نئیدہلی 14 جنوری 2020۔نائب صدر جمہوریہ ہند جناب ایم وینکیا نائیڈو 21 جنوری 2020 کو نیلور میں کلاسیکی تیلگو زبان کی عمدگی کے مرکز کا افتتاح انسانی وسائل کی ترقی اورفروغ کے وزیر جناب رمیش پوکھریال نشنک کی موجودگی میں کریں گے ۔ کلاسیکی تیلگو زبان میں مطالعات سے متعلق عمدگی کا مرکز  سینٹرل انسٹی ٹیوٹ آف انڈین لینگویجز میسور کے تحت آتا ہے اور اسے اب آندھرا پردیش میں نیلور میں منتقل کردیا گیا ہے ۔ پہلے یہ مرکز میسور سے کام کررہا تھا ۔ آندھر اپردیش کے گورنر ،آندھرا پردیش کے وزیر اعلیٰ ، تلنگانہ کے وزیر اعلیٰ اور دیگر عمائدین کو مذکورہ مرکز کی افتتاحی تقریب میں شرکت کے لئے مہمانان ذی وقار کے طور پر مدعو کیا گیا ہے تاکہ وہ اس تقریب کی زینت بنیں۔ نیلور میں اس مرکز کا قیام اس مالامال کلاسیکی تیلگو زبان کی ترقی سے متعلق سرگرمیوں پر توجہ مرکوز کرنے میں مدد گار ثابت ہوگا یعنی تحقیق ، مذاکرات ، مباحثوں اور دیگر مختلف النوع سرگرمیوں کے ذریعہ اس مالامال کلاسیکی زبان کو فروغ دیا جاسکے گا۔
ا س سلسلے میں سینٹر کی جانب سے 20 جنوری 2020 کو کلاسیکی تیلگو زبان کے ماہرین پر مشتمل یک روز ہ گروپ ڈسکشن کا انعقاد بھی کیا گیا ہے، جس میں آندھرا پردیش کے مختلف حصوں سے کلاسیکی تیلگو زبان کے ماہرین ،تلنگانہ اور بھارت کے دیگر حصوں کے اس زبان کے ماہرین کو شامل ہونے کے لئے مدعو کیا گیا ہے ،جو تبادلہ خیالات میں حصہ لیں گے۔ یہ فیصلہ کیا گیا ہے کہ کلاسیکی تیلگو سے متعلق مختلف النوع موضوعات پر بات چیت ہوسکے اور کلاسیکی تیلگو زبان کے تحفظ ،ترویج واشاعت اور فروغ کے لئے ایک باقاعدہ لائحہ عمل ترتیب دیا جاسکے تاکہ اس زبان کو عظیم تر بلندیوں تک پہنچایا جاسکے ۔ نائب صدرجمہوریہ ہند بہ نفس نفیس تبادلہ خیالات کے حتمی مرحلے میں اس تقریب میں شرکت کریں گے اور ماہرین کے ذریعہ زیر بحث لائے گئے موضوعات پر اپنی گرانقدر ائے سے نوازیں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-180
(Visitor Counter : 62
امور صارفین، خوراک اور عوامی تقسیم کی وزارت
مرکزی حکومت نے فوری طور پر مسور  کے ذخیرہ کے لازمی انکشاف سے متعلق ایڈوائزری جاری کی
مسور کے ذخیرہ کا ہر جمعہ کو پورٹل پر انکشاف کرنا لازمی کردیا گیا ہے
انکشاف کے بغیر مسور کو جمع کرنا ، جمع خوری سمجھا جائے گا: محکمہ امور صارفین، حکومت ہند
حکومت ہند کے محکمہ امور صارفین نے ایڈوائزری جاری کرکے فوری طور پر مسور  کے ذخیرہ سے متعلق انکشاف کو لازمی کردیا ہے۔ تمام متعلقین کو اب ہر جمعہ کو محکمہ کے پورٹل پر مسور کے ذخیرہ کا انکشاف کرنا ہوگا۔ اگر کوئی بھی ذخیرہ انکشاف کے بغیر پایا گیا تو اسے جمع خوری سمجھا جائے گا اور اس کے خلاف ای سی قانون کے تحت مناسب کارروائی کی جائے گی۔
محکمہ امور صارفین کے سکریٹری جناب روہت کمار سنگھ نے قیمت کے جائزے سے متعلق ہر ہفتے ہونے والی میٹنگ کے دوران محکمہ کو ہدایت دی ہے کہ دال کی وسیع پیمانے پر خریداری کو یقینی بنائیں۔ اس کا مقصد زیادہ سے زیادہ امدادی قیمت  کی بنیاد پر دستیاب ذخیروں کی خریداری کرنا ہے۔ یہ فیصلہ ایسے وقت میں آیا ہے جب گروہ بندی کی خبروں کے درمیان چند سپلائرز کی طرف سے اونچی بولیاں موصول ہونے کی وجہ سے نیفیڈ اور این سی سی ایف کو درآمد شدہ دالوں کی خریداری سے متعلق اپنی نیلامیاں مسترد کرنی پڑی تھیں۔
امور صارفین کے سکریٹری نے کہا کہ ایسے وقت میں جبکہ کناڈا سے دال اور افریقی ممالک سے تور کی درآمدات میں کافی اضافہ ہوا ہے، کچھ لوگ صارفین اور ملک کے مفادات کے خلاف جاکر بازار سے چھیڑ چھاڑ کرنے کی کوشش کررہے ہیں۔ حکومت ان تمام واقعات پر گہری نظر رکھے ہوئی ہے اور وہ بازار میں ان ذخائر کو پہنچانے کےلئے سخت قدم اٹھائے گی تاکہ تہوار کے موسم میں تمام دالوں کی مناسب قیمت پر دستیابی کو یقینی بنایا جاسکے۔
انہوں نے مزید کہا کہ کسانوں اور صارفین کے مفادات کے درمیان صحیح توازن قائم کرنا بہت ضروری ہے اور یہ محکمہ ان لوگوں کے خلاف سخت کارروائی کرنے سے بالکل بھی پرہیز نہیں کرے گا جو غلط طریقے سے ہندوستانی صارفین اور کسانوں کے مفادات کو نقصان پہنچانے کی کوشش کررہے ہیں۔
۔۔۔۔۔۔۔۔۔۔۔
ش ح۔ق ت۔ن ا۔
U-9251
(Visitor Counter : 62
وزیراعظم کا دفتر
وزیراعظم نے اداکاروں جناب گھنشیام نایک اور جناب اروند تری ویدی کے انتقال پر تعزیت کا اظہار کیاہے
وزیراعظم جناب نریندر مودی نے اداکاروں جناب گھنشیام نایک اور جناب اروند تری ویدی کے انتقال پر اپنے گہرے رنج وغم کا اظہار کیاہے۔
سلسلے وار ٹوئیٹس میں وزیراعظم نے کہا:
‘‘گزشتہ چند روز کے دوران ہم ایسے دو باصلاحیت اداکاروں سے محروم ہوگئے ہیں جنھوں نے اپنے کام کے ذریعہ لوگوں کے دل جیتے ہیں۔ جناب گھنشیام نایک کو ان کے کثیرالجہت کرداروں کے لئے یادرکھا جائے گا۔ ان میں ا نھوں نے سب سے نمایاں کردار مقبول عام شو ‘‘تارک مہتہ کا الٹا چشمہ’’ میں ادا کیاہے ۔ اس کے علاوہ وہ بہت ہی مہربان اور منکسر المزاج شخص بھی تھے۔
ہم شری اروند تری ویدی کو بھی کھو چکے ہیں جو نہ صرف یہ کہ ایک غیر معمولی اداکار تھے بلکہ وہ عوام کی خدمت بھی جوش وخروش کے ساتھ کرتے تھے۔ بھارت کی آنے والی نسلوں تک انھیں ‘‘رامائن’’ ٹی وی سیریل میں ان کی اداکاری کے لئے یادرکھا جائے گا۔
دونوں اداکاروں کے اہل خانہ اور مداحوں کو تعزیت۔ اوم شانتی ’’
۔۔۔۔۔۔۔۔۔۔۔۔۔۔


U.NO. 9753
(
یو پی ایس سی
یو پی ایس سی کے ذریعہ ستمبر اور اکتوبر ، 2020 میں بھرتی نتائج کو حتمی شکل دی جائے گی
نئی دہلی،9دسمبر 2020/ یونین پبلک سروس کمیشن کے ذریعہ ستمبر اور اکتوبر 2020 کے دوران مندرجہ ذیل بھرتی نتائج کو حتمی شکل دی گئی ہے۔ منتخب امیدواروں کو ڈک کے ذریعہ انفرادی طور پر مطلع کیا گیاہے۔
مزید معلومات کے لئے یہاں کلک کریں۔
م ن۔ ش ت۔ج
Uno-7962
(Visitor Counter : 122
محنت اور روزگار کی وزارت
جناب گنگوار نے پچھلے 175 دنوں کے دوران 24 گھنٹوں کے اندر کووڈ درخواستوں کے 100 فیصد تصفیے کے لیے مغربی دہلی ای پی ایف او کے دفتر کے عملے اور افسران کو اعزاز سے نوازا، ای پی ایف او کے سبسکرائبروں کو تقریباً 750 کروڑ روپے کی ادائیگی کی گئی۔
دیگر 90 فیصد درخواستیں بھی ای پی ایف او کی 3 دن کی مدت میں تصفیہ کرنے کے مینڈیٹ کے مقابلے 24 گھنٹے میں طے پاجاتی ہیں
جناب گنگوار نے بھارت میں ای پی ایف او کے دوسرے دفاتر کو بھی اسی شفافیت اور کارکردگی کے نمونے کی تقلید کرنے کی دعوت دی
ای پی ایف او نے 15 اکتوبر تک مجموعی طور پر 11500 کروڑ روپے کی رقم فراہم کرکے 44 لاکھ کووڈ پیشگی عرضیوں کا تصفیہ کیا: جناب گنگوار
نئی دہلی، 19 اکتوبر 2020، محنت اور روزگار کے وزیر مملکت  جناب سنتوش گنگوار نے آج 24 گھنٹوں کے اندر غیر معمولی رفتار اور کارکردگی سے کووڈ کی عرضیوں کا تصفیہ کرنے کا مثالی کام کرنے پر مغربی دہلی ای پی ایف او دفتر کے عملے اور افسران کو اعزاز سے نوازا۔ اس موقع پر بات کرتے ہوئے جناب گنگوار نے بتایا کہ کووڈ ۔19 سے متعلق 100 فیصد عرضیوں/دعووں کا گذشتہ 175 دن کے دوران 24 گھنٹوں کے اندر تصفیہ کیا گیا ہے۔ اپنے فرائض سے بڑھ کر کام کرتے ہوئے ای پی ایف او عملے نے اس کے 3لاکھ 25 ہزار سبسکرائبروں کو تقریباً 750 کروڑ روپئے تقسیم کیے۔
وزیر موصوف نے یہ بھی بتایا کہ ای پی ایف او کے دفتر نے ای پی ایف او چارٹر کے مینڈیٹ کے مطابق 3 دن تک تصفیہ کرنے کی ہدایت کے مقابلے 90 فیصد دعووں کو محض 24 گھنٹوں کے اندر طے کرلیا۔
ای پی ایف او کے کام کی تعریف کرتے ہوئے جناب گنگوار نے بھارت میں ای پی ایف او کے دوسرے دفاتر کو بھی اسی شفافیت اور کارکردگی کے نمونے کی تقلید کرنے کی دعوت دی۔
جناب گنگوار نے کہا کہ اگرچہ معمول کا کام ہی مشکل ہوتا تھا، تاہم ای پی ایف او افسران اور عملے نے مجموعی طور پر 15 اکتوبر تک 44 لاکھ سے زیادہ کووڈ پیشگی دعووں کا تصفیہ کردیا ہے جس کے ذریعے 11500 کروڑ روپے کی ادائیگی کی گئی ہے ، جو کووڈ -19 کی وبا اور اس کے پھیلاؤ کو روکنے کے لیے لگائے گئے لاک ڈاؤن کے دوران ایک انتہائی مشکل کام تھا۔
وزیر موصوف نے مزید بتایا کہ انہوں نے آج اپنی وزارت کے تحت ای پی ایف او ، ای ایس آئی سی ، ڈی جی ایف اے ایس ایل ای، ڈی جی مائنز جیسے اداروں کے ذریعے شاندار کارکردگی کا مظاہرہ کرنے والے افسران کو اعزاز سے نوازے جانے کی پہل کا آغاز کیا ہے۔
جناب گنگوار نے حکومت کی طرف سے حال ہی میں وضع کردہ کردہ تاریخی لیبر ویلفیئر کوڈ کی بھی وضاحت کی۔
سائنس اور ٹیکنالوجی کی وزارت
جسمانی سیال میں شوگر کے ملمع والے پاؤچ کینسر کا پتہ لگانے میں مدد کر سکتے ہیں
سائنسدانوں کی ایک ٹیم کے ذریعہ حال ہی میں تیار کردہ ایک نئے مالیکیولر بایو سینسر کی مدد سے کینسر کے مائیکرو اینوائرنمنٹ کا پتہ لگانا جلد ہی بہت آسان ہو سکتا ہے۔
کینسر کے خلئے چھوٹے پاؤچوں کو چھپاتے ہیں، یعنی ایکسٹرا سیلولر ویسیکلز  شوگر کے مالیکیولز سے ڈھکے ہوئے یالو رونان  ہوتے ہیں ، جس کا ٹیومر کی خرابی سے براہ راست تعلق ہے اور بڑی آنت کے کینسر کی ابتدائی تشخیص کے لئے ممکنہ بایو مارکر سمجھا جاتا ہے۔ یہ ای وی جسمانی رطوبتوں  میں وافر مقدار میں ہوتے ہیں اور تمام قسم کے خلئے ان ای وی کو ایکسٹرا سیلولر میٹرکس میں خارج کرتے ہیں۔ کینسر کے خلئے عام خلیات سے کم از کم دو گنا زیادہ ای وی جسم کے رطوبتوں میں خارج کرتے ہیں۔ لہٰذا، کینسر کی ابتدائی تشخیص کے لئے ان ای ویز کو مریض کے جسم سے الگ کیا جا سکتا ہے۔
یہ بات معلوم ہے کہ ان کینسر ای وی سے وابستہ شوگر مالیکیول ایچ اے ٹیومر کے بڑھنے میں خطرے کے اشارے لے کر جاتا ہے ، جب یہ پیتھولوجیکل حالات میں ہائیلورونڈیسس  اور رد عمل آکسیجن اقسام کے ذریعہ بکھر جاتا ہے۔
دلّی کے شیو ندار انسٹی ٹیوٹ آف ایمینینس میں ایس این بوس نیشنل سینٹر فار بیسک سائنسز  ، کولکاتہ، ساہا انسٹی ٹیوٹ آف نیوکلیئر فزکس ، کولکاتہ اور چھتیس گڑھ میں آئی آئی ٹی بھلائی کے اشتراک سے ڈاکٹر تاتینی رکشٹ لیباریٹری، جو کہ شعبہ سائنس اور ٹیکنالوجی  کی انسپائر فیکلٹی گرانٹ سے تعاون کرتی ہے ، کینسر کے ایچ اے کے خلئے کی لمبائی کا انکشاف کیا ہے ۔
ان کے مطالعے سے پتہ چلتا ہے کہ کینسر کے ایک خلئے سے ماخوذ ای وی کو سنگل مالیکیول تکنیکوں کا استعمال کرتے ہوئے بہت ہی مختصر زنجیر والے ایچ اے مالیکیولز  کے ساتھ ملایا جاتا ہے اور یہ واضح کیا گیا ہے کہ یہ شارٹ چین ایچ اے کوٹیڈ ای وی عام سیل کے مقابلے میں نمایاں طور پر زیادہ لچکدار ہیں ۔ ماخوذ ای وی کینسر میں ایچ اے – کوٹیڈ ای ویز کی یہ اندرونی لچک انہیں خلئے کی نقل و حمل، تیز رفتاری، خلیات کے ذریعے اخراج، خلئے کی سطحوں سے چپکنے وغیرہ کے دوران متعدد بیرونی قوتوں کا مقابلہ کرنے میں مدد کرتی ہے۔
یہ مطالعہ حال ہی میں جرنل آف فزیکل کیمسٹری لیٹرز میں شائع ہوا ہے۔ یہ نتائج اس بات پر اثر انداز ہوتے ہیں کہ کس طرح شوگر کوٹیڈ پاؤچ کینسر میں اضافے کے خطرے کو بڑھاتے ہیں۔
اشاعت کا لنک: https://pubs.acs.org/doi/full/10.1021/acs.jpclett.2c01629).
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10562
(Visitor Counter : 87
خوراک کی ڈبہ بندی کی صنعتوں کی وزارت
جناب پشوپتی کمار پارس نے مرکزی وزیر برائے خوراک کی ڈبہ بندی کی صنعتوں کی وزارت کے طور پر عہدہ سنبھالا
جناب پرہلاد سنگھ پٹیل نے وزیر مملکت برائے خوراک کی ڈبہ بندی کی صنعتوں کی وزارت کے طور پر عہدہ سنبھالا
جناب پشوپتی کمار پارس نے آج نئی دہلی کے پنچ شیل بھون میں مرکزی وزیر برائے خوراک کی ڈبہ بندی کی صنعتوں کی وزارت کے طور پر عہدہ سنبھالا۔
اس موقع پر سکریٹری محترمہ پشپا سبرامنیم نے سینئر افسران کے ساتھ وزیر موصوف کا استقبال کیا۔ عہدہ سنبھالنے کے بعد جناب پشوپتی کمار پارس نے وزارت کے سینئر افسران سے ملاقات کی اور وزارت کی اسکیموں کا جائزہ لیا۔ وزیر موصوف نے خوراک کی ڈبہ بندی کی وزارت کی ذمہ داری تفویض کرنے کے لیے وزیر اعظم جناب نریندر مودی کا شکریہ ادا کیا۔ انہوں نے کہا کہ وہ وزارت کی اسکیموں کو آگے بڑھانے کے لیے ہر ممکن کوشش کریں گے۔
جناب پشوپتی کمار پارس بہار کے حاجی پور سے رکن پارلیمنٹ ہیں۔ وہ بہار سے 7 بار رکن اسمبلی اور 1 بار ایم ایل سی رہے ہیں۔ انہوں نے بہار سرکار میں وزیر کے طور پر بھی کام کیا۔
جناب پرہلاد سنگھ پٹیل نے آج نئی دہلی کے پنچ شیل بھون میں وزیر مملکت برائے خوراک کی ڈبہ بندی کی صنعتوں کی وزارت کے طور پر عہدہ سنبھالا۔ پانچ بار کے رکن پارلیمنٹ جناب پرہلاد سنگھ پٹیل مدھیہ پردیش میں دموہ لوک سبھا سیٹ کی نمائندگی کرتے ہیں۔ وہ اس سے پہلے 16ویں لوک سبھا میں کئی پارلیمانی کمیٹیوں کے رکن رہ چکے ہیں۔
وزارت دفاع
بی آر او اپنی سڑکوں کا حفاظت کا جائزہ لے گی
نئی دہلی،18 ستمبر ،2021 /
خاص باتیں :
- بی آر او ملک کے سرحدی علاقوں میں سڑکوں کی تعمیر کی واحد ایجنسی ہے۔
- بی آر او اہم جگہوں پر اور دوستانہ ملکوں میں پلوں ، ہوائی پٹیوں، سرنگوں اور سڑکوں کی تعمیر کرتی ہے اور ان کی دیکھ بھال کرتی ہے۔
- بی آر او اپنی سڑکوں کو محفوظ بنا کر حادثوں کے امکانات کو کم کرنے کے لیے اپنی موجودہ سڑکوں کا حفاظت کا جائزہ لے گی۔
- لوگوں کے مابین سڑک کی حفاظت سے متعلق بیداری لانے کے لیے 75 دن کی پورے بھارت میں موٹر سائیکل مہم ۔
بارڈر روڈ آرگنائزیشن  کی تعمیر کردہ سڑکیں نہ صرف مسلح افواج اور نیم فوجی دستے استعمال کرتے ہیں بلکہ ملک بھر کے آنے والے سیاح اور مہم جو ان کا بڑے پیمانے پر استعمال کرتے ہیں۔ تعمیراتی ٹکنالوجی کی جدت اور سڑکوں کے بنیادی ڈھانچے میں طور طریقے تیار کیے جا رہے ہیں تاکہ سبھی موسموں میں سبھی جگہوں پر ٹریفک کی آمد و رفت کو برقرار رکھا جائے۔ جدید ٹکنالوجی اور سڑک تعمیر کی حساس مشینیں اور ساز و سامان کی وجہ سے سرحدی علاقوں میں سڑک کی تعمیر کے کام میں تیزی آئی ہے۔
دیہی اور دور دراز کے علاقوں میں سڑک کے بنیادی ڈھانچے کی ترقی سے زبردست آسانیاں پیدا ہوئی ہیں۔ سڑکوں راستے سے سیاحت کو فروغ حاصل ہوا ہے ، سماجی اور اقتصادی ترقی کو تعاون ملا ہے اور اس سے مسلح فوجوں کے لیے پورے سال لازمی سپلائی برقرار رہتی ہے۔
|
|
نئی دلی میں ڈی ڈی بی آر کے صدر دفتر میں سڑک پر حفاظت سے متعلق افتتاحی سیمینار کے دوران کارروائی
ہمارے سرحدی علاقوں میں سب سے دور خطوں میں معیاری سڑکوں کی تعمیر کی جا رہی ہے اور سیاح اور مہم جو ان مقامات پر ذوق در ذوق آرہے ہیں۔ رجحانات سے پتا چلتا ہے کہ ٹریفک کی آمد میں اضافہ ہوا ہے اور مقررہ رفتار سے زیادہ رفتار سے متعلق واقعات ہو رہے ہیں جس سے ٹریفک سے متعلق حادثات میں افسوسناک حد تک اضافہ ہو رہا ہے۔ ان سڑکوں کا استعمال سبھی طرح کے لوگ کرتے ہیں ۔ کچھ لوگ ڈسپلن میں ہوتے ہیں مگر کچھ لوگ بے ضابطہ ہوتے ہیں۔ یہ دونوں ہی رویہ جاتی پہلو ہیں اور سڑکوں کی تعمیر اور قانون نافذ کرنے والی ایجنسیوں نے اسے انسانوں کے پہلو سے کافی چیلنجنگ پایا ہے۔
بی آر او نے اب اپنی تعمیر شدہ سڑکوں اور پلوں پر حادثے کے امکانات کو کم کرنے کا خاکہ تیار کیا ہے اور موجودہ سڑکوں اور پلوں کا جائزہ لینے کا وسیع کام شروع کیا ہے۔ اس سلسلے میں بہت سے کام کیے گئے ہیں جن میں نئی دلی میں بی آر او صدر دفتر میں سڑکوں پر حفاظت سے متعلق بیداری کے لیے بھارت کا مرکز قائم کرنا ہے جو سبھی پالیسیوں پر عمل درآمد اور اس کے سبھی پروجیکٹوں میں سڑکوں پر حفاظت کے لیے کام کاج کے معیاری طور طریقوں کی وضاحت کرے گی۔ اس ایجنسی نے حال ہی میں سڑکوں پر حفاظت سے متعلق ایک سیمینار منعقد کیا اور ماہرین کے ذریعے سڑکوں کے آڈٹ کے لیے ابتدائی لائحہ عمل تشکیل دیا گیا ہے۔ مرحلے وار طریقے سے سڑکوں پر حفاظت کے آڈٹ کا کام شروع کرنے کا بی آر او کا مقصد ہے کہ موجودہ سڑکوں کا مرحلے وار اندرونی آڈٹ کر کے سڑکوں پر حفاظت کا کام کیا جائے۔ یہ کام ماہرین کے ذریعے انجام دیا جائے گا۔
بی آر او نے سڑکوں پر حفاظت سے متعلق مختلف موضوعات پر مبنی جنگلز اور چھوٹی دستاویزی فلموں کو تیار کیا ہے اور اپ لوڈ کیا ہے 75 دن طویل پورے بھارت میں ایک موٹر سائیکل مہم بھی شروع کی جا رہی ہے تاکہ عوام میں بڑے پیمانے پر سڑکوں پر حفاظت سے متعلق بیداری میں اضافہ کیا جائے اس مہم کا آغاز قومی راجدھانی میں نیشنل وار میموریل سے 14 اکتوبر 2021 کو ہوگا۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
9148U –
(Visitor Counter : 195
بجلی کی وزارت
آر ای سی نے بجلی کی وزارت کے ساتھ مفاہمت نامے پر دستخط کی ہے جس میں مالی سال 21-2020 کے لیے نشانے مقرر کیے گیے ہیں
محصول کا نشانہ 35 ہزار کروڑ روپے رکھا گیا ہے جو پچھلے سال کی حصولیابی سے 17.5 فیصد زیادہ ہے
کام کاج کے منافعے کا کی گنجائش نشانہ 28 فیصد رکھا گیا ہے جبکہ پچھلے سال کی حصولیابی 23.23 فیصد تھی
نئی دہلی، یکم اکتوبر ، 2020 / چھوٹی صنعتوں کے سرکاری محکمے ڈی پی ای نے رواں مالی سال میں آر ای سی لمیٹیڈ کے لیے نشانوں کو قطعی شکل دے دی ہے۔ مالی سال 21-2020 کے لیے محصول کا نشانہ 35 ہزار کروڑ روپے رکھا گیا ہے جو پچھلے سال کی حصولیابی سے 17.5 فیصد زیادہ ہے۔ کام کاج کے منافعے کی گنجائش کا نشانہ 28 فیصد طے کیا گیا ہے جبکہ پچھلے سال میں یہ 23.23 فیصد تھا اور اوسط مالیت کے ایک فیصد کے طور پر معیار پی اے ٹی کے لیے نشانہ 17 فیصد کیا گیا ہے جبکہ پچھلے سال میں یہ 14.05 فیصد تھا۔ حکومت ہند کے ڈی ڈی یو جی جے وائی پروگرام سے متعلق معیارات سمیت بہت سے دیگر کارکردگی سے متعلق معیارات اور غیر مالی معیارات سے بھی اتفاق کیا گیا ہے۔ مفاہمت نامے پر آر ای سی لمیٹڈ کے سی ایم ڈی جناب سنجیو کمار گپتا اور پی ایف سی لمیٹیڈ کے سی ایم ڈی جناب رویندر سنگھ ڈھلن نے دستخط کیے۔
آر ای سی کو اعتماد ہے کہ وہ عالمی وبا کے جاری رہنے کے باوجود مہارت والے زمروں میں ان نشانوں کو حاصل کر لے گی۔ آتم نربھر بھارت اسکیم ریاستوں کے لیے ترقی کا ایک بڑا قدم ثابت ہونے کی امید ہے، جبکہ امید ہے کہ آر ای سی اس سال کے اندر اندر 45 ہزار کروڑ روپے کی قرض مدد فراہم کرائے گی اور قابل تجدید تونائی کے ان پروجیکٹوں کو بڑے پیمانے پر مالی مدد فراہم کرنے پر توجہ دے گی جن کی منظوری پہلی سہ ماہی کے دوران، پچھلے سال فراہم کی گئی مدد سے تجاوز کر چکی ہے۔ مزید یہ کہ مالی سال 21-2020 کی پہلی سہ ماہی کے دوران آر ای سی نے اب تک کی منافعے کی سب سے بڑی رقم 1839 کروڑ روپے حاصل کی ہے، جو کسی بھی سہ ماہی میں سب سے زیادہ رقم ہے۔ سہ ماہی میں موصولہ ، کام کاج کے محصول کی رقم 8421 کروڑ روپے ہے اس سے سال کے آخر تک کے نشانوں کو حاصل کرنے میں کامیابی کی عکاسی ہوتی ہے۔
آر ای سی لمیٹیڈ کے بارے میں : آر ای سی لمیٹیڈ ایک نورتن این بی ایف سی ہے جو بجلی کے شعبے کو مالی رقم فراہم کرنے اور پورے بھارت میں اس کے فروغ پر توجہ دیتی ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6019U –
(Visitor Counter : 108